अश्विन बोले- दूसरे टेस्ट से पहले ही बेयरस्टो कुछ भारी काम कर चुके हैं
England vs Australia 2nd Test DAY 1 Update इंग्लैंड और ऑस्ट्रेलिया के बीच इस एशेज सीरीज के दूसरा टेस्ट मैच के दौरान लंदन के लॉर्ड्स स्टेडियम में दो प्रदर्शनकारी मैदान में घुस गए। इतने में इंग्लैंड के क्रिकेटर जॉनी बेयरस्टो दोनों में से एक को उठाकर पिच से बाहर ले गए।
लंदन के लॉर्ड्स मैदान पर चल रहे द एशेज सीरीज के दूसरे टेस्ट के दौरान हंगामा हो गया। इंग्लैंड-ऑस्ट्रेलिया के बीच चल रही सीरीज के दूसरे मुकाबले के पहले दिन ऑयल प्रोटेस्ट कर रहे 2 प्रदर्शनकारी मैदान पर घुस गए। जिसके कारण खेल थोड़ी देर के लिए रोकना पड़ा।
इंग्लिश कप्तान बेन स्टोक्स ने प्रदर्शनकारियों को रोकने की नाकाम कोशिश की। बाद में विकेटकीपर जॉनी बेयरस्टो प्रदर्शनकारियों में से एक को कंधे पर उठाकर मैदान से बाहर करते नजर आए।
भारतीय स्पिनर रविचंद्रन अश्विन ने इस पूरे मामले का वीडियो पोस्ट करते हुए सोशल मीडिया पर लिखा- 'दूसरे टेस्ट का शानदार आगाज...बेयरस्टो पहले ही कुछ भारी काम कर चुके हैं।' इस स्टोरी में पढ़ेंगे क्या है पूरा मामला और ऑयल प्रोटेस्ट...
2 फोटो में देखें मामला... 
क्या है पूरा मामला
लंदन के लॉर्ड्स मैदान पर बुधवार को द एशेज सीरीज का दूसरा टेस्ट शुरू हुआ। पहले सेशन में एक ओवर ही डला था कि ऑयल प्रोटेस्ट कर रहे 2 प्रदर्शनकारी मैदान पर घुस गए। कप्तान बेन स्टोक्स ने उन्हें रोकना चाहा, लेकिन प्रोटेस्टर नहीं रुके। ऐसे में इंग्लिश विकेटकीपर जॉनी बेयरस्टो ने एक प्रदर्शनकारी को कंधे पर उठाकर बाहर कर दिया, जबकि दूसरे को सिक्योरिटी ने बाहर पहुंचाया।
दोनों प्रदर्शनकारियों ने जस्ट स्टॉप ऑयल टी-शर्ट पहन रखी थी। प्रदर्शनकारियों के हाथ में ऑरेंज कलर का पाउडर भी था। इसे उन्होंने बेयरस्टो पर फेंका जिसकी वजह से उनकी टीशर्ट भी खराब हो गई। घटना के बाद मेट्रोपॉलिटन पुलिस ने कहा कि घटना के बाद तीन लोगों को गिरफ्तार किया गया है।
जर्सी चेंजकर उतरे बेयरेस्टो
इस पूरे वाकये के दौरान बेयरस्टो के कपड़े खराब हो गए। इसलिए बेयरस्टो तुरंत मैदान से बाहर गए और ड्रेसिंग रूम से टी-शर्ट चेंज करके लौटे।
आयरलैंड के खिलाफ टेस्ट से पहले बस रोकी थी
इससे पहले प्रदर्शनकारियों ने 1 जून को आयरलैंड के खिलाफ टेस्ट से पहले टीम की बस रोकी थी। यह टेस्ट भी लॉर्ड्स मैदान पर खेला गया था। यह खुलासा बेयरस्टो ने सोशल मीडिया पर किया था।
क्या है ऑयल प्रोटेस्ट?
इंग्लैंड में इन दिनों 'जस्ट स्टॉप ऑयल' प्रदर्शन हो रहे हैं। ये प्रदर्शन जस्ट स्टॉप ऑयल ग्रुप कर रहा है। इन प्रदर्शनों के तहत प्रदर्शनकारी ब्रिटेन सरकार की नई तेल, गैस और कोयला परियोजनाओं का विरोध कर रहे हैं। जस्ट स्टॉप ऑयल के मुताबिक फॉसिल फ्यूल यानी जीवाश्म ईंधन क्लाइमेट के लिए अच्छा नहीं है। ग्रुप ने सरकारी नीतियों में बदलाव होने तक अपने हाई-प्रोफाइल विरोध प्रदर्शन जारी रखने का वादा किया है। 3 पॉइंट्स में जानिए ऑयल प्रोटेस्टर की मांगे
5 खेलों के 7 मुकाबलों में प्रोटेस्ट कर चुका है ग्रुप
जस्ट स्टॉप ऑयल ज्यादातर स्पोर्ट्स इवेंट्स में प्रोटेस्ट करता है। 2022 से लेकर अब तक इस ग्रुप ने 5 अलग-अलग खेलों में प्रोटेस्ट किया है। पॉइंट्स में पढ़िए….
